
oM 


UN borau oer yn Ionawr blin 
Pan luchiai dryghin eirwlaw ; 
A'r ffyrdd yn llithrig dân y troed, 

, A'r coed yn cydymwyraw, 
Heb ddeilen fach ar gangen îr, 
Uwch ben y tir yn gwênu ; 
Nac un aderyn wrth un drws, 
Âr frigyn tlws yn cânu: 


Y gwelid gwraig mewn bwthyn llwm, 
Yn drwm yr olwg ami; 
Â dagrau heilltion yn ddigudd 
Fel ar bob grudd yn rhewi ; 
A chwech o blant o gylch y fam, 
Yn llefain am foreu-fwyd— 
Ac yn eu t'lodi'n methu cael 
Ond carpiau gwael rhag anwyd! 


Wrth bump o'r plant, dyweuai'n gla', 
“* Aroswch yma'n dawel, 
A chauwch arnoch ddrws y tŷ 
Rhag fferu yn yr awel; 
Rhaid imi fyned tua'r dref, 
D?of adref cyn tywyllo— 
Cymeraf Dafydu gyda fi— “ 
Cewch chwithau damaid heno,” 


Y plentyn lleiaf ar ei bron 
Yn dirion a gymerai— 

A'r pump ar aelwyd oer am dro, 
Yn wylo, a adawai; 

A'i tua'r Dref trwy rewa llaid, 
A'i henaid ar lewygu;— 

Y plentyn bach oedd iddi'n faich, 
Ac ar eì braich bron rhynu, 


Y gŷrwynt llym a frathai'n hyf 
Fel cleddyf trwy'i haelodau— 
Â dafnau'r eirwlaw ar ei phryd, 
Gymysgent gyda'u dagrau— 
A llef y plentyn egwan oedd, 
Yn boddi'n mloedd y corwynt; 
Heb neb na dim o fewn y fro 
Yn mwyn dosturio wrthynt, 


I'r Dref cyrhaeddodd, ac yn brudd 
Drwy yr heolydd cerddai; 
Ac heibio llawer menyw glyd, 
Fel ysbryd yr ymrithiai; 
Nes dyfod at ryw Dafarn oedd 
Yn adsain gan floeddiadau; 
Âe wrth y drws y safai'n wn, 
A'i baban yn ei breichiau, 


O dân y bargod, yn ei braw, 
Prin gallai guraw'n ara”, 
Gan môr fferedig oedd ei llaw 

O herwydd gwlaw ac eira: 


âo 


A phwy oedd hon, heb rith o wên, 
Ond Gwraig yr hên Dafarnwr, 


A menyw gorphol iawn oedd hon, 
A bochau cochion ganddi ; 

Yn frithog iawn o gylch ei phen, 
Gan liwiog ysnodeni; 

Mewn gŵn o wlanen rywiog iawn 
Y borau a'r nawn ymglydai— 

Ac arno wrth y drws neu'r tân 
Arffedog sidan wisgai. 


Ei llogell nid oedd byth yn wâg; 
Sut bynag byddai'r farchnad— 

Ondaurac arian geid heb wall, 
Yn ddiball yno'n wastad : 

Ac wrth eu derbyn, O mor llon 
Y feimlai hon trwy'i henaid— 

Er bod yr oll yn ffrwyth a gaed 
O chwys a gwaed trueiniaid, 


A'r borau hwn oddiwrth y tân, 
Yn glyd mewn gwlân goludog, 
Y daeth yn brysur at y ddôr 
I'w agor yn finderog; 
A rhwng eì rhinc, a'r gwynt a'i yî, 
Y wreigan druan grynai; 
Ac ar ei bron wrth gîl y drws, 
Y baban tlws a lefai, 


“* Beth yw eich neges, Gweno, 'nawr 
Ar dywydd mawr fel yma, 
Paham gadawsoch gartref draw 
I dd'od trwy'r gwlaw a'r eira? 
Dewch dros y rhiniog, i'r fan hyn, 
Mae'r gwynt yn chwythu'n ffyrnig; 
Ust! blentyn, taw ! nisgallaf fì 
Dy ddyodde' di'n anniddig.” 


1I. 


GwENo. 
** Yr wyf yn flin, ac oer, a llaith, 
Mae'r ffordd yn faith i'w theithio, 
Nid tywydd yw i dd'ed yn mhell— 
Ond gwell yw peidio cwyno: 
A welsoch chwi 'mo Dafydd ni, 
Mae'n meddwi er ys dyddiau— 
A chychwyn 'rwyf o ddôr i ddôr, 
I'w ddenu o'r tafarnau.” 


:* Bu yma neithiwr wrth y ddôr; 
Ondni agorais iddo— 

Can's fel yr ydych yn y fan, 
Nid oedd dim arian ganddoz 

Aeth oddiyna'n feddw fawr 
I lawr i'r heol acw— 

Mae'n g'wilydd tost (a'r bwyd mor ddrud) 
Ei fod cyhyd yn feddw,” 


GwENo. 

“* Ah ! nid yw*r cyflog onid bach; 
A gweithio'n iach am dano; 
Prin iawn ceir tamaid yn ei bryd, 

A'i gael i gyd yn gryno; 








Ond beth yw llai na haner hwn, 
I ni dân bŵn o boenau ? 

Fel hyn bu arnom ni yn wir, 

Er's llawer hir wythnosau,” 


“ Aitybed, Gweno, nad wyf ti 
Xn afradloni tipyn; 

'Trwy fyw yn fras ar adeg ddig, 
Heb arbed cig na 'menyn î 

Mae ambell wraig wrth wel'd ei gŵr 
Yn myn'd yn yfwr weithiau, 

Yn afradloni yn ei thro— 
Rhaid beio arni hithau,” 


GWwENo, 


“* Byw'n fras yn wir! ni welais I 
Ddim cig o fewn ein bwthyn 
Er's misoedd lawer—ac o'r braidd 

Ar fara haidd ceir 'menyn; 
Bum I a'r plant am ddeuddydd hir 

Yn wir cyn hyn heb fara— 
Ac-felly heddyw'n wael ein drych 

Heb damaid sych i'w fwyta.” 


““ Sut felly, Gweno ? mae dy ŵr 
Yn siwr yn gwario tipyn— 
Mae ereill hefyd, ond yn tŷ 
Yn cadw'r feulu wed'yn: 
Mae ffordd ar drefnu cyflog bach, 
A byw yn iach heb ddifrod, 
Bydd hyny'n heìp, er fod y gŵr 
Yn troi yn yfwr diod,'* 


GwENo. 





“* Well caniatawn fod trefn yn dda 
Er estyn bara'r feulu, 

Beth wneir pan fyddom yn rhy wân 
O arian er ei brynu ? 

Ni ehefais i ond punt yn wir 
Ers saith o hir wythnosau, 

Ai tebyg yw, tŷr hyny chwant 
Y gŵr, y plant, a finau 2? 


“* Yn enw dyn, sut gall hyn fod, 
Un hynod iawn oedd Dafydd 
Am gadw'i deulu heb un gwall, 
Yn glyd a diball beunydd; 
?*Rwy'n cofìo'r dydd y byddech chwi 
Yn iach a heiny^'ch golwg, 
A chenych geífyl, buwch, a moch— 
Pa fodd yr aethoch cynddrwg ?”? 


GwENO, 


“ Do! do! fe fuom ni eyn hyn 
Yn byw mewn bwthyn gwiwdeg, 
A'n buwch yn pori wrth y llyn, 
A'n ceffyl gwyn yn llyfndeg; 
Ond pan aeth Dafydd ar ei dro 
I yfed diod feddwol, 
I dPlodi trist, o siom i siom, 
Llifhrasom ninau'n raddol P?* 


£* Taw, Gweno, taw! mae ymborth iach | 
Mewn llymaid bach o'r ddiod ; 

Y drwgi gyd o hyd a rêd 
I'r rhaisy'n yfed gormod; 

Mae Tomos ni yn yfed bir, | 
A gwired hefyd weithiau ; 

Ac wele nid y'm ni dân wg, 
Yn ddrwg ein hamgylchiadau.” 





BARDUONIAETH, 





GwENo. 


“* Waeth beth ddyweder, saríf yw hi, 
A'n twylla ní i'w dilyn— 

Mae'r olwg arni fel yn fwyn, 
Ond try ei swyn yn wenwyn ; 

A*r haner peint ar ddiwedd dydd 
Bu'n swyno Dafydd, druan, 

Ac erbyn heddyw (erchyll glwy”), 
Mae'i gwenwyn drwy ei anian.” 


“* Ond Gweno, clyw! mae llymaid bach 
O'r ddiod iach drwy arfer, 

Yn codi'r galon o bob cri, 
Ac yn bywiogi'r dymer ; 

Beth sydd yn well i weithiwr gwael, 
Na chael ei beint o honi, 

Âr ddiwedd dydd, wrth bentan clyd, 
Heb ofid byd i'w boeni?” 


GwENo, 


“* Nid gwir, yw hyna profais I 
Ddaioni tymer Dafydd, 

Tra bu yn yfed dŵr a llaeth, 
Er maeth i'w natur beunydd ; 

Pryd hyny cânai forau a nos, 
O fewn ein diddos fwthyn,— 

Ond och! yn awr, O! wae, O! wae, 
I'w deulu mae yn ddychryn !” 


“f Pa'm y mae gweithwyr gore'r wlad 
Yn cael cryfhad o honi? 

Gwnant fwy o waith mewn llai o bryd, 
Mae hyn o hyd i'w broíì; 

Gwna eu gewynau fel y dâr, . fe 
Tŷn wewyr o'u haelodau— î 

'Rwy'n dyst o hyn o fewn fy nhŷ— 
Gellhâodd lu yn ddiau,” 





GwEuo, 


“Nid felly gwnaeth â Dafydd ni, 
Bu'n wendid iddo druan— 
Trwy'i harfer hi fe deimlodd ball 
O fewn ac oddiallan ; 
Nid yw ond delw wrth a fu, 
Mae'n crynu yn ei chadwen, 
Yn gaethwas:gwael—ac yn mhob parth, 
Yn,nôd i; warth ac angen,” 





Î 


“* Nid gwiw ìt” haeru; Gweno, ^'n hwy, 
Fod Dafydd trwy y ddiod, 
Yn fwy anserchog atat ti— 
O ddifri, paid dweyd gormod : 
Bydd Tomos ni yn hynod fwyn. 
Dan effaith swyn y brecci; 
Os câs fydd Dafydd, p'am y gwnai 7 
Edliwio bai, a'i groesi? 


— 





GwENo. 


“* Nid edliw bai y byddaf íi, 
Na chroesi Dafydd druan, 
Pan ddaw yn feddw atom ni, 
Ac wedi gwario'r arian: 


. Y ddiod fydd yn dwyn ei go', 


A'i holl deimladau gyll drwy'r tro, 


Î 
| 
| 
A bwystfìleiddio'i anian— 1 
Pan nad adwaeno'i hunan,” | 











BARDDONIAETH, 9 


“* Wel! bydded felly, mae'n fyd sur 
I ni Dafarnwyr ddyoddef, 

O herwydd helynt gwraig a gŵr, 
A'u mwstwr yn eu cartref— 

Y maent yn cael ein diod iach 
Am bris rhy fach i'w bariaeth— 

A gormod ìin' yw dyodde'u gwg, 
A'u tafod drwg, ysywaeth ! 


GwENo. 


“Ah! hawdd yw dweyd, “* ein diod iach)? 
Clywch waelion bach yn llefain ! 
A llawer gwraig sy'n drist ei bron 
O herwydd hon, yn ochain: 
Mae'n wenwyn i deuluoedd íil, 
O epil dyfais Satan— 
Ac arwain mae a'i dafnau mân 
I fôr o dân a brwmstan ?” 


“'Taw, Gweno! taw! paid cablu Duw, 
Ei fendith yw y ddiod ; 

A'r felldith fawr sy'n 'nglyn â'r bai 
Fod.rhai yn yfed gormod : 

Nid bai'r Tafarnwyr ydyw hyn, 
Y meddwon sy'n troseddu— 

Nid ni sydd yn eu swero hwy— 
Paid dithau mwy a chablu !” 


GwENO, 


“' Y Meddw tlawd sy'n cael y bai, 
A'i fathru'n llaid y ddiod! 
Pan ddaw i'r tŷ â'i gyflog llawn, 
Caiff barch, siwr iawn, heb ddanod ; 
A chadair ddwyfraich wrth y tân, 
A phibell lân ddihalog, 
Nes gwario'r arian,—yna'n wir, 
Fe'i gwthir dros y rhiniog !” 


““ Yr wyt yn methu'n ddigon chwith, 
Mae'n llyfr ni'n frith gan ddyled; 
Fe roisom goel i lawer un— 
A choelied pawb cyn gynted! 
Bt Dafydd yma lawer tro, 
Yn mhell o'i go”, heb arian, 
Ca'dd barch, a diod dda bob fro, 
A smocio wrth y pentan.” 


GwE&ENO, 


“*Do! dol 'n ddiamheu, pan mewn gwaith, 
A'i siaced fraith am dano— 
Yn dysgwyl yma'n ol y drefn, 
Am ŵr y Cefn i settlo; 
Ond deuech chwi â'ch llyfr i'r bwrdd 
I gwrdd â'r cyflog bychan— 
A'i deulu'n wylo dan eu briw, 
Heb weled lliw ei arian !” 


“* Wel, beth yw hyny? rhaid i ni, 
Ofalu trin y fasnach— 
A mynu'n harian oll yn llawn, 
Neu'n wir mi awn yn d'lotach— 
Fe wcrthwn ddiod gyda gwên— 
Rhow'n barch i hen gwsmeriaìd— 
A gwell yw enill aur gwyr da, 
Na ffaelu gyda ífyliaid.?* 





GwENo. 


“* Rhoi parch yn wir! ceir hwnw'n hael, 
Wrth dderbyn mael o'r fasnach; 
Ond pan êl cwsmer da yn d'lawd, 
O'u gwawd pwy sydd yn haelach ? 
Chwi elìwch dderbyn yma'n braf 
Y ddimai olaf ganddo— 
Ac yna troi eich trwyn yn sur, 
Pan el yn rhyŵyr arno,” 


'* Ond beth am Dafydd ? dywed di 
Yn ddifrif, Gweno druan ; 
Nid aml mae yn d'od er's tro, 
Hyd ymai i wario'i arian; 
Os wyt am ffraeo, dôs yn syth, 
I'r nyth lle mae yn meddwi— 
Ni chei fy mhoeni'n hwy ychwaith, 
Dôs ymaith i dafodi,'* 


GwmENo, 


“' Mae'n amlach yma nôs a dydd, 
Pan fydd eì gyflog ganddo, 
Na chyda ni ei deulu prudd, 

Ag sydd yn dysgwylwrtho; 
Mae'n gadael yma'n onest iawn, 
Ei gyflog llawn, a'i fwynder, 
Byth ni cheir gartref ond ei ŵg, 

A thafod drwg, a_blinder.” 


** Paham na. weithi dithau'n fwyn, 
Ni fydd dy gŵyn yn gymaint— 
Ac anfon allan rai o'r plant, 
Hwy allant enill rywfaint; 
Mae'n g'wilydd iti fod mor d'lawd, 
Yn wrthrych gwawd cym'dogion : 
A*th ddillad gwael (fel hyn heb glôg) 
Yn garpiog ac yn fudron.” 


GwzNo, 


“Pa fodd y gallaf weithio, Wraig ? 
Aifalp o graig yw*ch calon ? 


Fy mhlentyn henaf nid yw'n saith, 


Hawdd son am waith i'r gwirion! 
Edrychwch ar fy ngolwg wael, 
A gwendid fy aelodau ; 
Fy iechyd i, a'm mhlant—a'm bwyd, 
A dreuliwyd mewn Tafarnau.* 


“ Taw son am iechyd, nae-am fwyd, 
Ni fhreuliwyd mo'nynt yma; 
Mae'n masnach ni yn ddigon glân 
Oddiwrth eich gwlân, a'ch bara: 
Dos ymaith Gwên—paid a gwneud stŵr, 
Y mae dy ŵr ffordd acw— 
Efallai cei e'n fwystfil mawr, 
Ar Jawr yn ddigon meddw,” 


Ac felly'r aeth y druan d'lawd, 
Mewn gwawd o'r Dafarn erchyll, 
Yn ôl i'r eirwlaw ar ei hynt, 
Trwy'r gwynt—bron methu sefyll ; 
O/ na f'ai'm cyferbyniad gwân, 
Ar gwpan pob diotwr, 
Sef, “Gwraig y Meddwyn” —wael ddiwen' 
A. “ Gwraig yr Hen Dafarnwr.” 
DAFYDD AB GWILYM. 
Sef Iorwerih Glan Aled. 





